14. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 44731/3756/93 της 8 Νοεμ./19 Δεκ. 1994 (ΦΕΚ Β΄ 937) Μάζα και διαστάσεις των δικύκλων ή τρικύκλων οχημάτων με κινητήρα, σε συμμόρφωση προς τις διατάξεις της οδηγίας 93/93/ΕΟΚ του Συμβουλίου των Ευρωπαϊκών Κοινοτήτων της 29ης Οκτ. 1993. Έχοντας υπόψη τις διατάξεις: 1.Του άρθρ. 84 παρ. 2 του Κ.Ο.Κ. που κυρώθηκε με το Νόμ. 2094/92 (Α΄ 182) Περί κυρώσεως του Κώδικα Οδικής Κυκλοφορίας. 2.Του δευτέρου άρθρου παρ. 2 του Νόμ. 2077/1992 (Α΄ 136) Κύρωση της Συνθήκης για την Ευρωπαϊκή Ένωση. 3.Των άρθρ. 1 παρ. 1 και 3 του Νόμ. 1338/83 (Α΄ 34) Εφαρμογή του Κοινοτικού Δικαίου, όπως τροποποιήθηκε με την παρ. 1 του άρθρ. 6 του Νόμ. 1440/84 (Α΄ 70) Συμμετοχή της Ελλάδος στο κεφάλαιο της Ευρωπαϊκής Κοινότητος Άνθρακος και Χάλυβος και του Οργανισμού ΕΥΡΑΤΟΜ. 4.Την 32948/94 (Β΄ 872) Κοινή Απόφαση του Πρωθυπουργού και του Υπουργού Μεταφορών και Επικοινωνιών περί ανάθεσης αρμοδιοτήτων του Υπουργού Μεταφορών και Επικοινωνιών στους Υφυπουργούς Μεταφορών και Επικοινωνιών. 5.Του άρθρ. 29Α του Νόμ. 1558/85 Κυβέρνηση και Κυβερνητικά Όργανα (Α΄ 137), που προστέθηκε με το άρθρ. 27 του Νόμ. 2081/92 (Α΄ 154), αποφασίζουμε: Σελ. 264,390(α) Τεύχος -Σελ.  Σκοπός Άρθρ.1.-Η παρούσα απόφαση αποσκοπεί στη συμμόρφωση της Ελληνικής Νομοθεσίας προς τις διατάξεις της οδηγίας 93/93/ΕΟΚ του Συμβουλίου της 29ης Οκτ. 1993, σχετικά με τη μάζα και τις διαστάσεις των δικύκλων ή τρικύκλων οχημάτων με κινητήρα, που δημοσιεύθηκε στην Ελληνική γλώσσα στην Επίσημη Εφημερίδα των Ευρωπαϊκών Κοινοτήτων με αριθ. L311/14.12.93 σελ. 76-82. Η παρούσα απόφαση εφαρμόζεται για τη μάζα και τις διαστάσεις των δικύκλων ή τρικύκλων οχημάτων με κινητήρα, όπως ορίζεται στο άρθρ. 1 (ΚΕΦ. Ι) στην Κοινή Απόφαση με αριθ. 21090/1874/3.6.93 (Β΄ 428) του Υπουργού Μεταφορών και Επικοινωνιών και του Υφυπουργού Εθνικής Οικονομίας, με την οποία ενσωματώθηκε στο Εθνικό Δίκαιο η οδηγία 92/61/ΕΟΚ. Άρθρ.2.-Η διαδικασία χορήγησης της έγκρισης τύπου όσον αφορά τη μάζα και τις διαστάσεις των δικύκλων ή τρικύκλων οχημάτων με κινητήρα, καθώς και οι όροι για την ελεύθερη κυκλοφορία των εν λόγω οχημάτων ορίζονται στην υπ’ αριθ. 21090/1874/3.6.93 Κ.Υ.Α., στα κεφάλαια ΙΙ και ΙΙΙ αντίστοιχα. 21.Ε.μ.12-14 Μοτοποδήλατα-Μοτοσυκλέτες Άρθρ.3.-Οι τροποποιήσεις που είναι αναγκαίες για την προσαρμογή των προδιαγραφών, του παραρτήματος της παρούσας απόφασης στην τεχνική πρόοδο, αποφασίζονται σύμφωνα με τη διαδικασία που προβλέπεται στο άρθρ. 13 της Κ.Υ.Α. 47271/ 3950/21.12.92 (Β΄ 764), με την οποία ενσωματώθηκε στο Εθνικό Δίκαιο η οδηγία 92/53/ΕΟΚ του Συμβουλίου των Ευρωπαϊκών Κοινοτήτων της 18ης Ιουν. 1992. Άρθρ.4.-Οι αρμόδιες υπηρεσίες του Υπουργείου Μεταφορών και Επικοινωνιών από την 1.5.1995 δεν μπορούν να απαγορεύουν, για λόγους που αφορούν τη μάζα και τις διαστάσεις των δικύκλων ή τρικύκλων οχημάτων, με κινητήρα την πρώτη θέση σε κυκλοφορία των οχημάτων που είναι σύμφωνα με την παρούσα απόφαση. Άρθρ.5.-Ακολουθεί το Παράρτημα μετά προσαρτημάτων 1 και 2 σαν αναπόσπαστο τμήμα της παρούσας απόφασης. Για την τροποποίηση του Παραρτήματος βλ. άρθρ.1 της με αριθ.57244/3081/4-19 Απρ.2005 (ΦΕΚ Β΄516), απόφ. Υπ. Οικονομίας και Οικονομικών-Μεταφορών και Επικοινωνιών. Άρθρ.6.-1.Η παρούσα ισχύει από 1η Νοεμ. 1995. 2.Από τις διατάξεις αυτής της απόφασης δεν προκαλείται δαπάνη σε βάρος του Κρατικού Προϋπολογισμού Με το άρθρ.2 της με αριθ.57244/3081/4-19 Απρ.2005 (ΦΕΚ Β΄516), απόφ. Υπ. Οικονομίας και Οικονομικών-Μεταφορών και Επικοινωνιών, ορίστηκε ότι: «1. Από την 1η Ιανουαρίου 2005 οι αρμόδιες υπηρεσίες δεν δύνανται για λόγους που αφορούν τη μάζα και τις διαστάσεις των δίκυκλων ή τρίκυκλων οχημάτων με κινητήρα, των οποίων οι μάζες και οι διαστάσεις συμμορφώνονται προς τις απαιτήσεις της υπ’ αριθμ. 44731/3756/193 κοινής υπουργικής απόφασης όπως αυτή τροποποιείται από την παρούσα:α. Να αρνηθούν τη χορήγηση έγκρισης τύπου ΕΚ ή εθνικής έγκρισης τύπου για ένα τέτοιου τύπου όχημα:β. Να απαγορεύσουν την ταξινόμηση, την πώληση ή τη θέση σε κυκλοφορία ενός τέτοιου τύπου οχήματος 2. Από την 1η Ιουλίου 2005, εφόσον δεν πληρούνται οι απαιτήσεις της κοινή υπουργική απόφαση υπ’ αριθμ. 44731/3756/93 όπως αυτή τροποποιείται από την παρούσα, η αρμόδια υπηρεσία δεν χορηγεί έγκριση τύπου ΕΚ για όλους τους νέους τύπους δίκυκλων ή τρικύκλων οχημάτων με κινητήρα, για λόγους που αφορούν τη μάζα ή και τις διαστάσεις». 